Document ID: 31996D0293

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Απριλίου 1996 σχετικά με ορισμένα μέτρα προστασίας που αφορούν τα αλιευτικά προϊόντα προέλευσης Μαυριτανίας (Κείμενο που παρουσιάζει ενδιαφέρον για τον ΕΟΧ) (96/293/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 95/52/ΕΚ (2), και ιδίως το άρθρο 19,
Εκτιμώντας:
ότι εστάλη εμπειρογνώμων της Επιτροπής στη Μαυριτανία για την εξακρίβωση των συνθηκών παραγωγής και μεταποίησης των αλιευτικών προϊόντων που εξάγονται στην Κοινότητα 7 ότι, σύμφωνα με τις διαπιστώσεις του εμπειρογνώμονα αυτού, οι εγγυήσεις που έχουν δοθεί επίσημα από τις μαυριτανικές αρχές δεν τηρούνται και οι συνθήκες παραγωγής και αποθήκευσης των αλιευτικών προϊόντων παρουσιάζουν σοβαρές ελλείψεις σε θέματα υγιεινής και ελέγχου, που μπορούν να θέσουν σε κίνδυνο τη δημόσια υγεία 7
ότι πρέπει να ανασταλούν οι εισαγωγές όλων των αλιευτικών προϊόντων καταγωγής Μαυριτανίας, εν αναμονή βελτίωσης των συνθηκών υγιεινής και ελέγχου των παραγωγών 7
ότι πρέπει η αρμόδια αρχή της Μαυριτανίας να παράσχει εγγυήσεις όσον αφορά την τήρηση των απαιτήσεων της οδηγίας 91/493/ΕΟΚ του Συμβουλίου (3), όπως τροποποιήθηκε τελευταία από την οδηγία 95/71/ΕΚ (4) 7 ότι, λαμβανομένων υπόψη των εγγυήσεων αυτών, η παρούσα οδηγία μπορεί να επανεξεταστεί για να επιτραπούν εκ νέου οι εισαγωγές αλιευτικών προϊόντων από τη χώρα αυτή 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή παρτίδων αλιευτικών προϊόντων σε οποιαδήποτε μορφή τους, προέλευσης Μαυριτανίας, εκτός από τις απευθείας εκφορτώσεις αλιευτικών σκαφών στην Κοινότητα.
Άρθρο 2
Τα κράτη μέλη τροποποιούν τα μέτρα που εφαρμόζονται στις εισαγωγές, ώστε να είναι σύμφωνα με την παρούσα απόφαση. Ενημερώνουν την Επιτροπή σχετικά.
Άρθρο 3
Η παρούσα απόφαση θα επανεξεταστεί πριν τις 13 Ιουλίου 1996.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 30 Απριλίου 1996.

Labels: 3
0
18
6